Document ID: /roh_data/filtered/Billingualer_Corpus_interleaved-de-rm.jsonl.gz/1254

This is a text translated from German to Rumantsch Grischun.
Georg Ragaz tritt in den Ruhestand

Auf Ende Februar 2007 tritt Georg Ragaz, Leiter der Abteilung Natur- und Landschaft im Amt für Natur und Umwelt in den Ruhestand. Mit ihm verabschiedet sich eine Persönlichkeit, welcher die Natur und der Landschaftsschutz in Graubünden sehr viel zu verdanken hat.

Georg Ragaz trat anfangs März 1972 in den Dienst des Kantons und wirkte fortan über viele Jahre als "Kantonaler Landschaftspfleger" im damaligen Justiz- und Polizeidepartement.

Hauptaufgabe in den ersten Jahren seiner Tätigkeit war die Mitwirkung und Umsetzung des Bundesbeschlusses über dringliche Massnahmen in der Raumplanung und der damit verbundenen Ausscheidung von provisorischen Schutzgebieten im Bereich der Landschaft und der Natur. Als weiterer Schwerpunkt seines Wirkens ist die Begleitung der zahlreichen Nutzungsplanungen in den Gemeinden sowie die intensive Betreuung von Grossprojekten z.B. des Ausbaus der Nationalstrasse A 13 sowie die touristische Neuerschliessung verschiedener touristischer Destinationen zu erwähnen.

Eine massgebliche Zäsur in der Tätigkeit von Georg Ragaz bewirkte die im Jahre 1987 erfolgte Annahme der sogenannten "Rothenthurminitiative". Dem damals auf drei Mitarbeitende aufgestockten Amt für Landschaft und Naturschutz oblag die Aufgabe, in Zusammenarbeit mit den zuständigen Stellen des Bundes die verschiedenen Biotopinventare (Hoch- und Flachmoore, Auen, Amphibienlaichplätze und später Trockenwiesen) und insbesondere das Inventar der Moorlandschaften zu erarbeiten und in engem Zusammenwirken mit den Gemeinden umzusetzen. Diese äusserst aufwändige und anspruchsvolle Tätigkeit bewältigte Georg Ragaz mit grossem Erfolg.

In den letzten Jahren legte Georg Ragaz das Hauptaugenmerk auf die Begleitung der Initiativen für neue Naturparks im Kanton sowie der Umsetzung des Naturschutzes in der Landwirtschaft. Grosse Verdienste erwarb er sich ausserdem im Zusammenhang mit grösseren Auenrevitalisierungen im Misox, im Unterengadin sowie im Val Müstair. Ebenfalls von Erfolg gekrönt war sein unermüdlicher Einsatz für die Loipenverlegung im Stazerwald zum Schutze des grössten Hochmoors in Graubünden.

Das Bestreben von Georg Ragaz war stets, allgemein akzeptierte Lösungen zu erzielen und die Interessen der Wirtschaft - und hier insbesondere des Tourismus - mit den Zielen des Natur- und Landschaftsschutzes in Einklang zu bringen. Dank seiner Überzeugungskraft und seiner hohen fachlichen Kompetenz versteht es Georg Ragaz vorbildlich, komplexe Sachverhalte so zu vermitteln, dass sie von allen Beteiligten begriffen werden. Mit seinem Feingespür, aber auch seiner Weitsicht gelang es ihm, sich sowohl bei den Gemeinden und Wirtschaftsunternehmungen, als auch bei den Naturschützern Respekt und Anerkennung zu verschaffen. Auch ist es seiner Umsicht und seinem Engagement zu verdanken, dass Konflikte und gerichtliche Auseinandersetzungen vermieden werden konnten.

Georg Ragaz hat für den Bündner Natur- und Landschaftsschutz und damit für die räumliche Entwicklung unseres Kantons Wesentliches geleistet und sich grosse Verdienste für ein intaktes Landschaftsbild in unserem Kanton erworben. Ich danke Georg Ragaz auch im Namen der Regierung für seinen verantwortungsvollen und unermüdlichen Einsatz und wünsche ihm und seiner Familie für die Zukunft gute Gesundheit und viel Lebensfreude.

Regierungsrat Claudio Lardi, Erziehungs-, Kultur- und Umweltschutzdepartement

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

Data: 21.02.2007

Georg Ragaz va en pensiun

La fin da favrer 2007 va Georg Ragaz, manader da la partiziun natira e cuntrada da l'uffizi per la natira e l'ambient, en pensiun. Cun el ans banduna ina persunalitad che ha gronds merits areguard la protecziun da la natira e da la cuntrada en il Grischun.

Georg Ragaz è entrà en il servetsch dal chantun il cumenzament da mars 1972 ed ha lavurà blers onns sco "tgirader chantunal da la cuntrada", da quel temp en il departament da giustia e polizia.

Durant ils emprims onns era sia lavur principala la collavuraziun e la realisaziun dal conclus federal davart las mesiras urgentas en la planisaziun dal territori e la zavrada correspundenta da territoris da protecziun en il sectur da la cuntrada e da la natira. Ulteriurs accents da sia lavur èn stads d'accumpagnar las numerusas planisaziuns d'utilisaziun en las vischnancas sco er da tgirar intensivamain projects gronds p.ex. la construcziun da la via naziunala A13 sco er l'avertura nova da differentas destinaziuns turisticas.

Ina cesura decisiva en l'activitad da Georg Ragaz ha effectuà l'acceptaziun da l'uschenumnada "iniziativa da Rothenthurm" l'onn 1987. Da quel temp aveva l'uffizi per la cuntrada e per la protecziun da la natira augmentà il persunal a trais persunas, e l'incumbensa era d'elavurar - en collavuraziun cun ils posts cumpetents federals - ils differents inventaris da biotops (palids autas e palids planivas, ognas, plazzas da fregar per amfibis e pli tard prada sitga) sco er spezialmain l'inventari da cuntradas da palì e da realisar tals projects en stretga collavuraziun cun las vischnancas. Questa lavur fitg minuziusa e pretensiusa ha dumagnà Georg Ragaz cun success.

Ils ultims onns è Georg Ragaz sa deditgà spezialmain ad accumpagnar las iniziativas per novs parcs natirals en il chantun sco er a realisar la protecziun da la natira en l'agricultura. Gronds merits ha el ultra da quai en connex cun revitalisaziuns da zonas umidas pli grondas en la Val Mesauc, en l'Engiadina bassa sco er en la Val Müstair. Medemamain cun grond success è el s'engaschà instancablamain per midar il traject da la loipa tras il guaud da Staz e proteger uschia la palì auta la pli gronda dal Grischun.

Georg Ragaz è adina sa stentà da chattar soluziuns che vegnan acceptadas da la gereralitad e d'accordar ils interess da l'economia - e qua spezialmain dal turissem - cun las finamiras da la protecziun da la natira e da la cuntrada. Grazia a sia forza persvasiva ed a sia cumpetenza professiunala sa Georg Ragaz intermediar exemplaricamain fatgs complexs, e quai uschia che tut las persunas pertutgadas chapeschan. Cun sia sensibilitad, ma er cun sia perspicacitad al èsi reussì da gudagnar respect tant tar las vischnancas e tar las interpresas da l'economia sco er tar las protecturas e tar ils protecturs da la natira. Grazia a sia prudientscha ed a ses engaschament ha el pudì evitar conflicts e cuntraversas giudizialas.

Georg Ragaz ha fatg lavur considerabla per la protecziun da la natira e da la cuntrada en il Grischun ed ha gronds merits areguard il svilup dal territori ed areguard in maletg intact da la cuntrada en noss chantun. Jau engraziel Georg Ragaz er en num da la regenza per ses engaschament instancabel e plain responsabladad e giavisch per l'avegnir ad el ed a sia famiglia buna sanadad e bler plaschair da viver.

Cusseglier guvernativ Claudio Lardi, departament d'educaziun, cultura e protecziun da l'ambient

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 21.02.2007